ગુજરાતને નેનો કારના ઉત્પાદનમાં રતન મળ્યું છે. રતન ટાટાની મહેચ્છા હતી કે ભારતના લોકોને તેઓ સસ્તી માત્ર એક લાખ રૂપિયામાં કાર પ્રદાન કરે પરંતુ આ સ્વપ્ન બનીને રહી ગયું છે. ગુજરાત સરકારના 20 હજાર કરોડના ઇન્સેન્ટીવ પછી પણ આ પ્રોજેક્ટ તેના ઉત્પાદન વર્ષના આઠ વર્ષમાં ડચકાં ખાઇ રહ્યો છે. જાણીને નવાઇ લાગશે કે ટાટા મોટર્સે તેના સાણંદ પ્લાન્ટમાં ગયા જૂન મહિનાના 30 દિવસમાં માત્ર એક જ નેનો કાર બનાવી છે. આ કંપનીએ વર્ષે અઢી લાખ નેનો કારનું ઉત્પાદન કરવાનું વચન આપ્યું હતું જે હવે ફળિભૂત થાય તેમ નથી. કંપનીએ એક મહિનામાં એક કાર બનાવી અને કંપનીએ એ જ મહિનામાં માત્ર ત્રણ કારનું વેચાણ કર્યું છે. ગયા વર્ષે જૂન મહિનામાં ટાટા મોટર્સે 275 નેનો કાર બનાવી હતી અને 25 કારની નિકાસ કરી હતી. આ વર્ષે જૂનમાં અચ્યુચમ કેશવમ થઇ ગયું છે. ટાટાના પ્રવક્તા જ કહે છે કે અમે આ પ્રોજેક્ટને 2019થી આગળ વધારી શકીએ તેમ નથી.વાહ, ટાટા નેનોએ સરકારી લાભ લઇ લીધા અને હવે હાથ ઉંચા કરી દીધા છે. કંપનીએ અન્ય મોડલ્સનું ઉત્પાદન સાણંદમાં કરવાની પરવાનગી માગી છે પરંતુ કોન્ટ્રાક્ટ થયો છે માત્ર નેનો કાર ઉત્પાદન કરાવનો, હવે સરકારની કોર્ટમાં બોલ છે...